turjo4nis/wikipedia-bn-dump-20250701 huggingface dataset:
সংজ্ঞান

সংজ্ঞান বলতে যেসব উচ্চতর মানসিক প্রক্রিয়ার মাধ্যমে কোনও প্রাণী (মূলত মানুষ) বহির্বিশ্ব থেকে বিভিন্ন জ্ঞানেন্দ্রিয়ের মাধ্যমে আগত তথ্য প্রক্রিয়াজাত করে নতুন জ্ঞান অর্জন করে এবং পুরাতন জ্ঞানের সাথে সেগুলিকে সমন্বিত করে, সেগুলির সমষ্টিকে বোঝায়। সংবেদন, প্রত্যক্ষণ, মনোযোগ, চিন্তা, স্মৃতি, বিচার, মূল্যায়ন, যুক্তিপাত, পরিগণনা, সমস্যা সমাধান, সিদ্ধান্ত গ্রহণ, উপলব্ধি, ভাষা, ইত্যাদি বুদ্ধিবৃত্তিক ক্রিয়া-প্রক্রিয়াগুলি সংজ্ঞানের অন্তর্ভুক্ত।

সংজ্ঞানাত্মক প্রক্রিয়াগুলি নিয়ে জ্ঞানের বহুসংখ্যক শাখায় গবেষণা সম্পাদন করা হয়। এগুলির মধ্যে আছে ভাষাবিজ্ঞান, স্নায়ুবিজ্ঞান, মনোরোগবিদ্যা, মনোবিজ্ঞান, শিক্ষা, নৃবিজ্ঞান, দর্শন, জীববিজ্ঞান, যুক্তিবিজ্ঞান ও কম্পিউটার বিজ্ঞান। এইসব ক্ষেত্রে এবং এগুলির বাইরের আরও বিভিন্ন দৃষ্টিকোণ থেকে সংজ্ঞানের বিশ্লেষণগুলির সমন্বয় সাধন করে উদীয়মান একটি জ্ঞানের শাখার উদ্ভব হয়েছে, যার নাম সংজ্ঞানাত্মক বিজ্ঞান, যা ধীরে ধীরে জ্ঞানের একটি স্বতন্ত্র শাখায় পরিণত হচ্ছে।

তথ্যসূত্র

পরিভাষা

সংজ্ঞান
সংজ্ঞানাত্মক মনোবিজ্ঞান
সংজ্ঞানাত্মক বিজ্ঞান
মানসিক প্রক্রিয়া
চিন্তা
জসভীর কর

জসভীর কর একজন ভারতীয় মহিলা অভিনেত্রী যিনি একজন নৃত্যশিল্পী হিসাবে তাঁর কেরিয়ার শুরু করেছিলেন। তিনি স্টার প্লাস চ্যানেলে অনুপমা ধারাবাহিকে দেবিকা চরিত্রে অভিনয় করার জন্যে বিখ্যাত। এছাড়াও বর্তমানে তিনি কালার্স চ্যানেলে শক্তি নামক ধারাবাহিকে প্রমিত চরিত্রে অভিনয় করে চলেছেন।

চলচ্চিত্র
 সোলজার (১৯৯৮) (হিন্দি)
 কাহো না... প্যায়ার হ্যায় (২০০০) (হিন্দি)
  কথা পাড়ায়ুমপল (২০০৭) (মালায়ালাম)
 ফির ভি দিল হ্যায় হিন্দুস্তানি (২০০০)  (হিন্দি)
জে ডি সিনেমা (২০১৭)  (হিন্দি)

ধারাবাহিক
২০০৪-২০০৬: কে. স্ট্রিট পালি হিল  স্মৃতি গুপ্তা/শালিনী
২০০৬-২০০৯: ঘর কি লক্ষ্মী বেটিয়া as Kajri Bai/Pavitra
২০০৮: মি. & মিসেস. টিভি   
২০১০-২০১২: সি.আই.ডি. (ভারতীয় টেলিভিশন ধারাবাহিক)  ইন্সপেক্টর কাজল 
২০১২-২০১৩: হিটলার দিদি  মুন্নার স্ত্রী সবিতা
২০১৩: নাব্বিডান
২০১৩–বর্তমান: জয়-ভীরু
২০১৪: আদালত (টেলিভিশন ধারাবাহিক) 
২০১৫: কৃষ্ণ কানহাইয়া
২০১৫: ইসক কা রঙ্গ সফেদ বিজলি
২০১৫: গঙ্গা  শ্রেয়া মাথুর 
২০২০–বর্তমান: শক্তি - অস্তিত্ব কে এহসাস কি  পারমিত সিংহ
 ২০২০ ''অনুপমা  দেবিকা; অনুপমার প্রিয় বন্ধু

তথ্যসূত্র

বহিঃসংযোগ
 

১৯৬৮-এ জন্ম
জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
কালিদাস ভট্টাচার্য

কালিদাস ভট্টাচার্য() ( ১৯১১ - ১৫ মার্চ, ১৯৮৪) ছিলেন বিশিষ্ট চিন্তাবিদ ও  প্রখ্যাত ভারতীয় বাঙালি দার্শনিক। কলকাতায় সেন্টার ফর অ্যাডভান্সড স্টাডিজ ইন ফিলজফির প্রতিষ্ঠাতা-পরিচালক ছিলেন।

সংক্ষিপ্ত জীবনী

কালিদাস ভট্টাচার্যের জন্ম অবিভক্ত বাংলার অধুনা পশ্চিমবঙ্গের হুগলির শ্রীরামপুরে। তাঁদের আদি নিবাস ছিল বর্তমানে বাংলাদেশের বরিশালে। পিতা ছিলেন ভারতীয় দর্শনের অগ্রণী অধ্যাপক কৃষ্ণচন্দ্র ভট্টাচার্য। কালিদাসের অগ্রজ গোপীনাথও ছিলেন বিখ্যাত দার্শনিক। অনন্য সাধারণ দর্শনের ছাত্র হিসাবে শিক্ষা শেষ করে অধ্যাপনা শুরু করেন কলকাতার বিদ্যাসাগর কলেজে। পরে কলকাতা বিশ্ববিদ্যালয় ও  সংস্কৃত কলেজে যুক্ত থাকার পর দর্শন বিভাগের প্রধানরূপে  বিশ্বভারতী বিশ্ববিদ্যালয়ে যোগ দেন। প্রধানত তারই উদ্যোগে ১৯৬৪ খ্রিস্টাব্দে প্রতিষ্ঠিত হয় সেন্টার ফর অ্যাডভান্সড স্টাডিজ ইন ফিলজফি এবং তিনি এর ডিরেক্টর হন। ১৯৬৬ খ্রিস্টাব্দ হতে ১৯৭০ খ্রিস্টাব্দ পর্যন্ত তিনি  বিশ্বভারতী বিশ্ববিদ্যালয়ের উপাচার্য ছিলেন। অবসর গ্রহণের পর দর্শনের জাতীয় অধ্যাপক নিযুক্ত হন। তিনি আধুনিক ভারতীয় দর্শনকে বৈজ্ঞানিক চেতনায় এক নূতন চিন্তার আলোকে উদ্ভাসিত করেছেন। তার দর্শনবিদ্যা মূলত অদ্বৈত বেদান্ত ও শৈব উপাসনায় আধারিত ছিল। সেই দৃষ্টিতে তাঁকে বিশ শতকের ভারতীয় দার্শনিকদের মধ্যে অন্যতম  উপমাবিজ্ঞানী  হিসাবে আখ্যায়িত করা যায়।

প্রকাশিত গ্রন্থ 
দর্শনের উপর তার বাংলা ও ইংরাজীতে প্রায় কুড়িটির মতো গ্রন্থ রচনা করেছেন। উল্লেখযোগ্য গ্রন্থগুলি হলো-
 ভারতীয় সংস্কৃতি ও অনেকান্ত বেদান্ত
 মাণ্ডূক্যোপনিষদের কথা
 ফিলজফি, লজিক অ্যান্ড ল্যাঙ্গুয়েজ
  এ মডার্ন আন্ডারস্ট্যান্ডিং অফ অদ্বৈত বেদান্ত
 দ্য ফান্ডামেন্টালস অফ কে সি ভট্টাচার্য'স ফিলজফি

তিনি বিশ্বভারতী বিশ্ববিদ্যালয়ের "দেশিকোত্তম" উপাধিতে ভূষিত হয়েছিলেন। ১৯৮৪ খ্রিস্টাব্দের ১৫ ই মার্চ তিনি প্রয়াত হন।

তথ্যসূত্র 

১৯১১-এ জন্ম
১৯৮৪-এ মৃত্যু
আদিনিবাস পূর্ববঙ্গে
হুগলি জেলার ব্যক্তি
বরিশাল জেলার ব্যক্তি
ভারতীয় দার্শনিক
২০ শতকের ভারতীয় দার্শনিক
বাঙালি লেখক
বিমলানন্দ নাগ

রেভারেন্ড বিমলানন্দ নাগ ( )(১৮৬৯ – ১৬  মার্চ, ১৯৩৭) ছিলেন প্রসিদ্ধ বাগ্মী, দেশসেবক ও ভারতীয় খ্রিস্টান ধর্মের নেতা। বি এন নাগ নামে তিনি সমধিক প্রসিদ্ধ ছিলেন।

সংক্ষিপ্ত জীবনী

বিমলানন্দ নাগের জন্ম অবিভক্ত বাংলার অধুনা বাংলাদেশের ঢাকার রাজা নগরের নাগ বংশে। বি, এন নাগ নামে সমধিক প্ৰসিদ্ধ ছিলেন। ১৮৯১ খ্রিস্টাব্দে তিনি তদানীন্তন বিখ্যাত মিশনারি রেভারেন্ড রাইট হের নিকট খ্ৰীষ্টধর্মে দীক্ষা গ্রহণ করেন। ১৯০০ খ্রিস্টাব্দ হতে তিনি ব্যাপটিস্ট মিশনের কাজে যোগদান করে সম্মানিত পদ লাভ করেন। রাজনীতি-ক্ষেত্রে তিনি রাষ্ট্রগুরু সুরেন্দ্রনাথের শিষ্য ছিলেন। ১৯০৬ খ্রিস্টাব্দ হতে ১৯১৯ খ্রিস্টাব্দ পর্যন্ত ভারতের জাতীয় কংগ্রেসের হয়ে দেশসেবায় আত্ম নিয়োগ করেন। ১৯১৭ খ্রিস্টাব্দে কংগ্রেসের কলকাতা অধিবেশনে অ্যানি বেসান্ত যখন অধিবেশনের সভানেত্রী ছিলেন, বিমলানন্দ অভ্যর্থনা সমিতির সম্পাদক ছিলেন। পরে কংগ্রেস ত্যাগ করে বাংলার ন্যাশনাল লিবারেল লীগের প্রথম সম্পাদক হন। কলিকাতা কর্পোরেশনের কাউন্সিলর, বেঙ্গল সিভিল সার্ভিস কমিশন, বঙ্গীয় ব্যবস্থাপক সভা প্রভৃতির সদস্য ছিলেন। ১৯৩৪ খ্রিস্টাব্দে তিনি বার্লিনে অনুষ্ঠিত ওয়ার্ড ব্যাপটিস্ট কংগ্রেসের সহ-সভাপতি নির্বাচিত হয়ে সেখানে যান। ভারতীয়দের মধ্যে তিনিই সর্বপ্রথম এই সম্মানিত পদ পান। বি এন নাগ ১৯৩৭ খ্রিস্টাব্দের ১৬ই মার্চ প্রয়াত হন।

তথ্যসূত্র 

১৮৬৯-এ জন্ম
১৯৩৭-এ মৃত্যু
ঢাকা জেলার ব্যক্তি
বাঙালি সমাজসেবক
বাঙালি খ্রিস্টান
বাঙালি রাজনীতিবিদ
কিরন ইমরান দার

কিরন ইমরান দার (    ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি ২০১৫ সালের এপ্রিল থেকে ২০১৮ সালের মে পর্যন্ত জাতীয় সংসদ সদস্য এবং ২০০৮ থেকে ২০১৫ সাল পর্যন্ত পাঞ্জাব প্রাদেশিক পরিষদের সদস্য ছিলেন।

রাজনৈতিক জীবন 
তিনি ২০০৮ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।

আয়েশা রাজা ফারুকের পদত্যাগের পরে তিনি ২০১৫ সালের এপ্রিলে পাঞ্জাবের নারীদের জন্য সংরক্ষিত আসনে পিএমএল-এনের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। 

তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
কাশ্মীরি বংশোদ্ভূত পাকিস্তানি ব্যক্তি
পাকিস্তান জাতীয় পরিষদ সদস্য ২০১৮-২০২৩
পাঞ্জাব প্রাদেশিক পরিষদের নারী সদস্য
পাকিস্তান জাতীয় পরিষদের মহিলা সদস্য
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ২০১৩-২০১৮
জীবিত ব্যক্তি
একরূপ বেদি

একরূপ বেদী হলেন একজন ভারতীয় অভিনেত্রী, তিনি বিভিন্ন হিন্দি টেলিভিশন ধারাবাহিকে অভিনয় করেছেন যেমন সুহানী সি এক লাডকি, ধরমপত্নী, রব সে সোহনা ইশক, এবং বানী - ইশক দা কলমা। তিনি স্টার প্লাসের কোই লাউট কে আয়া হে ধারাবাহিকে অভিনয় করেছেন।

ব্যক্তিগত জীবন 
বেদি ১৭-ই ডিসেম্বর ২০১৮ তে হার্মিত জেলির সাথে বিবাহ করেন।

ধারাবাহিক

তথ্যসূত্র

বহিঃসংযোগ 
 

১৯৯৬-এ জন্ম
জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
হিন্দি টেলিভিশন অভিনেত্রী
সালমা শাহিন বাট

সালমা শাহিন বাট (  ; জন্ম ১ জানুয়ারি ১৯৪৯) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

প্রারম্ভিক জীবন 
সালমা শাহিন বাট ১৯৪৪ সালের ১লা জানুয়ারিতে পাকিস্তানের পাঞ্জাব প্রদেশের গুজরানওয়ালায় জন্মগ্রহণ করেছিলেন।

রাজনৈতিক জীবন 
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান মুসলিম লীগের (এন) রাজনীতিবিদ
১৯৪৯-এ জন্ম
পাঞ্জাব প্রাদেশিক পরিষদের নারী সদস্য
জীবিত ব্যক্তি
বাগধারা

বাগধারা শব্দের আভিধানিক অর্থ কথার বচন ভঙ্গি বা ভাব বা কথার ঢং। বাক্য বা বাক্যাংশের বিশেষ প্রকাশভঙ্গিকে বলা হয় বাগধারা। বিশেষ প্রসঙ্গে শব্দের বিশিষ্টার্থক প্রয়োগের ফলে বাংলায় বহু বাগধারা তৈরী হয়েছে। এ ধরনের প্রয়োগের পদগুচ্ছ বা বাক্যাংশ আভিধানিক অর্থ ছাপিয়ে বিশেষ অর্থের দ্যোতক হয়ে ওঠে।

যে পদগুচ্ছ বা বাক্যাংশ বিশিষ্টার্থক প্রয়োগের ফলে আভিধানিক অর্থের বাইরে আলাদা অর্থ প্রকাশ করে, তাকে বলা হয় বাগধারা।

বাগধারা ভাষাকে সংক্ষিপ্ত করে, ভাবের ইঙ্গিতময় প্রকাশ ঘটিয়ে বক্তব্যকে রসমধুর করে উপস্থাপন করে। এদিক থেকে বাগধারা বাংলা সাহিত্যের বিশেষ সম্পদ।

বাগধারা গঠনে বিভিন্ন শব্দের ব্যবহারকে শব্দের রীতিসিদ্ধ প্রয়োগও বলা হয়। একে বাগবিধিও বলা হয়ে থাকে।

উদাহরণ

 আ ক খ গ = প্রাথমিক জ্ঞান
 হ য ব র ল = বিশৃঙ্খলা
 উজানের কৈ = সহজলভ্য
 ঝাকের কৈ = দলভুক্ত
 টাকার গরম = অর্থের অহংকার
 তামার বিষ = অর্থের কুপ্রভাব
 তুলসী বনের বাঘ = ভন্ড
 অকালকুষ্মাণ্ড = অপদার্থ
 ইঁদুর কপালে = মন্দভাগ্য
 আমড়া গাছি করা = তোষামুদে
 কাপুড়ে বাবু = বাহ্যিক সভ্য
 খিচুড়ি পাকানো = জটিল করা
 গরজ বড় বালাই = প্রয়োজনে গুরুত্ব
 ঘর থাকতে বাবুই ভেজা = সুযোগ থাকতে কষ্ট
 চোখে সাঁতার পানি = অতিরিক্ত মায়াকান্না
 ছেড়া চুলে খোপা বাধা = বৃথা চেষ্টা
 দুধে ভাতে থাকা = সুখে থাকা
 নাড়ির টান = গভীর মমত্ববোধ
 পালের গোদা = দলপতি
 পেটে পেটে বুদ্ধি= দুষ্ট বুদ্ধি
 ব্যাঙের আধুলি = সামান্য অর্থ

তথ্যসূত্র 

বাংলা ব্যাকরণ
বাগধারা
আভিধানিক একক
নিমিশা ভাখারিয়া

নিমিশা ভাখারিয়া একজন ভারতীয় অভিনেত্রী যিনি হিন্দি ভাষার ধারাবাহিকে অভিনয় করেন।

ধারাবাহিক

তথ্যসূত্র

বহিঃসংযোগ

 
 

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
ভারতীয় ধারাবাহিক নাটকের অভিনেত্রী
গুজরাতি ব্যক্তি
ফারজানা বাট

ফারজানা বাট (  ; জন্ম ২৭ মে , ১৯৬০) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

প্রাথমিক ও শিক্ষাজীবন 
ফারজানা বাট ১৯৬০ সালের ২৭ মে পাকিস্তানে জন্মগ্রহণ করেছিলেন।

তিনি ইন্টারমিডিয়েট স্তর পর্যন্ত পড়ালেখা শেষ করেছিলেন।

রাজনৈতিক জীবন 
ফারজানা বাট ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাঞ্জাব প্রাদেশিক পরিষদের নারী সদস্য
পাকিস্তান মুসলিম লীগের (এন) রাজনীতিবিদ
১৯৬০-এ জন্ম
জীবিত ব্যক্তি
শ্বেতা সিনহা

শ্বেতা সিনহা হলেন একজন ভারতীয় মডেল ও অভিনেত্রী। তিনি কালার্স টিভি যে শশুরাল সিমার কা ধারাবাহিকে পারি চরিত্রে অভিনয় করার জন্যে বিখ্যাত। পারি চরিত্রটিতে তিনি ছয় বছর ধরে অভিনয় করেন। তিনি পরী ভরদ্বাজ চরিত্রে অভিনয় করেন যেটি একটি কমিক চরিত্র। এছাড়াও তিনি মানিবেন ডট কম, তারক মেহতা কা উল্টা চশমা, মাতা কি চাওকি, জানকিলাভান জাসুস ইত্যাদি ধারাবাহিকে অভিনয় করেন।

ধারাবাহিক
 শশুরাল সিমার কা
 মানিবেন ডট কম
 তারক মেহতা কা উল্টা চশমা
 মাতা কি চাওকি
 জানকিলাভান জাসুস

পুরস্কার
তিনি শশুরাল সিমার কা তে কমিক চরিত্রে অভিনয় করার জন্যে কালার্স গোল্ডেন পেটাল পুরস্কার পেয়েছিলেন।

তথ্যসূত্র

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
রাহাব হাশিম

রাবাব হাশিম হলেন একজন পাকিস্তানি টেলিভিশন অভিনেত্রী। তিনি হাম টিভি'র বহুল প্রশংসিত ধারাবাহিক জিদ-এ রুখি চরিত্রে অভিনয় করেছিলেন। পিয়া মন ভয়ে, আনায় তুমহারি হু, ইশকাওয়ে, মান্নাত, মার্জি, এক থি মিসাল, কাম জারফ এবং মেরে মোহসিনে মুখ্য চরিত্রে অভিনয় করার সুবাদে তিনি পরিচিতি পেয়েছেন।

প্রাথমিক জীবন 
রাবাব হাশিম (রুবাব) পাকিস্তানের করাচিতে জন্মগ্রহণ করেছিলেন। তিনি করাচি ইন্সটিটিউট অফ বিজনেস ম্যানেজমেন্ট (আইবিএম) থেকে বিপণন বিষয়ে বিবিএ (অনার্স) করেছিলেন এবং  ন্যাশনাল একাডেমি অফ পারফর্মিং আর্টস (পাকিস্তান) থেকে স্নাতক (সম্মান)  ডিগ্রিসহ থিয়েটার শিল্পকলার আনুষ্ঠানিক প্রশিক্ষণ নিয়েছিলেন। তিনি ২০২০ সালের নভেম্বরে বিয়ে করেছেন।

কর্মজীবন 
তিনি ১০ বছর বয়সে জিও টিভিতে শিশু প্রতিবেদক হিসাবে টেলিভিশনে আত্মপ্রকাশ করেছিলেন। টিভিতে তার প্রথম অভিনয় শুরু হয়েছিল হাম টিভির না কহো তুম আমার নাহি ধারাবাহিকে, এতে তিনি আহসান খান, সাবা কমর এবং অন্যান্য প্রবীণ অভিনেতাদের সাথে কাজ করেছিলেন। এরপরে তার বেশ কয়েকটি ধারাবাহিক নাটক প্রকাশিত হয়েছে। সাম্প্রতিক কালের ইশকাওয়ে এবং মান্নাত তার মধ্যে উল্লেখযোগ্য। এখন পর্যন্ত তিনি পাকিস্তানের অন্যতম প্রধান অভিনেত্রী। মডেল হিসাবে বিভিন্ন বিজ্ঞাপনে অভিনয় এবং উপস্থিতির পাশাপাশি তিনি জিও সুপারের একটি ক্রীড়া অনুষ্ঠান "খেলা আর জিতো" এবং টি-টোয়েন্টি বিশ্বকাপের (আইসিসি বিশ্ব টুয়েন্টি২০)  সম্প্রচার সহ বেশকয়েকটি টিভি অনুষ্ঠান এবং ক্রীড়া প্রদর্শনীতে সঞ্চালিকা হিসাবে উপস্থিত হয়েছেন ( আইসিসি ওয়ার্ল্ড টি-টোয়েন্টি)।

তথ্যসূত্র

বহিঃসংযোগ 

 
 

জন্মের বছর অনুপস্থিত (জীবিত ব্যক্তি)
পাকিস্তানি টেলিভিশন অভিনেত্রী
পাকিস্তানি নারী মডেল
জীবিত ব্যক্তি
২১শ শতাব্দীর পাকিস্তানি অভিনেত্রী
উর্দু ভাষার লেখা থাকা নিবন্ধ
১৯৯২-এ জন্ম
তান্‌বী কিশোর

তান্‌বী কিশোর (মারাঠি: तन्वी किशोर; জন্মগ্রহণ বাহরাইন) একজন মারাঠি, হিন্দি এবং কোঙ্কানি অভিনেত্রী। তিনি ১১ টি ভাষায় কথা বলতে পারেন। ২০১১ সালে রাদা রক্স ছবিতে অভিনয়ের মাধ্যমে তিনি আত্মপ্রকাশ করেন এবং তার প্রথম মারাঠি  চলচ্চিত্র সাগর বাল্লরী-তে অভিনয়ের জন্য পরিচিত।

প্রথম জীবন
তান্‌বী কিশোরের জন্ম ২৪-এ জুলাই বাইরানে। তার পিতা কিশোর পরব এবং মা কেতকী পরব। কিশোর চার বছর বয়স থেকে সংযুক্ত আরব আমিরাতের স্থানীয় ব্র্যান্ডগুলির জন্য প্রিন্ট শ্যুট করতেন। তিনি দুবাই এর স্কুলে পড়াশোনা করেছিলেন এবং পরে তিনি উচ্চ শিক্ষার জন্য ভারতে চলে আসার সিদ্ধান্ত নিয়েছিলেন। তিনি রাডা রক্স ছবিতে অভিনয়ের মাধ্যমে অভিনয় জীবন শুরু করেন। তাঁর প্রথম কোঙ্কানি ছবি ওহ লা লা।

চলচ্চিত্র

তথ্যসূত্র

জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
মারাঠি চলচ্চিত্র অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মালয়ালম চলচ্চিত্র অভিনেত্রী
হিন্দি টেলিভিশন অভিনেত্রী
মারাঠি টেলিভিশন অভিনেত্রী
ফার্গুসন কলেজের প্রাক্তন শিক্ষার্থী
২১শ শতাব্দীর ভারতীয় অভিনেত্রী
মহারাষ্ট্রের নারী মডেল
ভারতীয় ওয়েব ধারাবাহিক অভিনেত্রী
শিবানী গোঁসাই

শিবানী গোঁসাই হলেন একজম ভারতীয় টেলিভিশন অভিনেত্রী, যিনি হিন্দি টেলিভিশন ধারাবাহিক যেমন কাসৌটি জিন্দেগি কে, কাহানী ঘর ঘর কি, রং বাদলতী ওধনী, লাভ ইউ জিন্দেগী এবং পিয়া কা ঘর পপিয়ারা অভিনয় করেছেন। তদুপরি, তিনি এসএসএইচএইচ ... ফির কৈ হ্যায় এ তেও অভিনয় করেন।

ব্যক্তিগত জীবন
গোঁসাই ২০১১ সালের শেষদিকে রাজীব গান্ধীকে বিয়ে করেছিলেন, যার সাথে তিনি ফেসবুকে পরিচয় করেছিলেন। কয়েক সপ্তাহ পরে, তিনি বিবাহবিচ্ছেদের জন্যে আবেদন করেন।

ধারাবাহিক
 কসুটি জিন্দেগী কি
 কাহানি ঘর ঘর কি
 লাভ ইউ জিন্দেগী
 সরস্বতিচন্দ্রা
 রঙ্গ বাদলতি ওধানি
 এসএসএসএইচএইচএইচএইচ... ফির কৈ হ্যা
 পিয়া কা ঘর পিয়ারা লাগে
 কসম তেরে পিয়ার কি
 ছোটি সর্দার্নি
 নাগিন
 কাহান হাম কাহান তুম
 কাভি সাস কাভি বহু

তথ্যসূত্র

১৯৭৫-এ জন্ম
জীবিত ব্যক্তি
ভারতীয় টেলিভিশন অভিনেত্রী
মুম্বইয়ের অভিনেত্রী
হিন্দি টেলিভিশন অভিনেত্রী
দিল্লির অভিনেত্রী
আনুশা রেহমান

আনুশা রেহমান আহমদ খান (  ; জন্ম ১ জুন, ১৯৬৮) হলেন একজন পাকিস্তানি রাজনীতিবিদ যিনি ২০১৮ সালের এপ্রিল থেকে মে পর্যন্ত আব্বাসি মন্ত্রিসভায় কেন্দ্রীয় তথ্য প্রযুক্তি ও টেলিযোগাযোগ মন্ত্রী হিসাবে দায়িত্ব পালন করেছিলেন। এর আগে তিনি তৃতীয় শরীফ মন্ত্রীসভাতে ২০১৩ সালের জুন থেকে ২০১৭ সালের জুলাই পর্যন্ত পাকিস্তানের তথ্য প্রযুক্তি ও টেলিযোগাযোগ মন্ত্রী এবং পুনরায় আব্বাসি মন্ত্রিসভায় ২০১৭ সালের আগস্ট থেকে ২০১৮ সালের এপ্রিল পর্যন্ত দায়িত্ব পালন করেছিলেন। তিনি ২০০৮ থেকে ২০১৮ সালের মে পর্যন্ত পাকিস্তান মুসলিম লীগের (এন) প্রতিনিধি হিসেবে পাকিস্তানের জাতীয় পরিষদের সদস্য ছিলেন।

প্রাথমিক ও শিক্ষাজীবন 
আনুশা রেহমান ১৯৬৮ সালের ১লা জুন একটি তৎপাকিস্তানি রাজনৈতিক পরিবারে জন্মগ্রহণ করেছিলেন। ১৯৯২ সালে তিনি আইনবিদ্যায় স্নাতক (এলএলবি) স্নাতক হন এবং নিয়ন্ত্রিত শিল্প, নেটওয়ার্ক ও বাজার আইন এবং অর্থনীতিতে ইউনিভার্সিটি কলেজ লন্ডন থেকে এলএলএম ডিগ্রি অর্জন করেছিলেন।

পেশাদার কর্মজীবন 
নব্বইয়ের দশকের গোড়ার দিকে আনুশা রেহমান আইনজীবী হিসেবে কর্মজীবন শুরু করেছিলেন। তিনি পেশায় একজন পেশাদার কর্পোরেট আইনজীবী। তার মতে তিনি ১৯৯০ এর দশক থেকে টেলিকম সেক্টরে কাজ করছিলেন।

তথ্যসূত্র 

পাকিস্তানের কেন্দ্রীয় মন্ত্রী
পাকিস্তান জাতীয় পরিষদের মহিলা সদস্য
১৯৬৮-এ জন্ম
পাকিস্তান জাতীয় পরিষদ সদস্য ২০১৩-২০১৮
পাকিস্তান জাতীয় পরিষদ সদস্য ২০০৮-২০১৩
পাকিস্তানি আইনজীবী
পাকিস্তান মুসলিম লীগের (এন) রাজনীতিবিদ
জীবিত ব্যক্তি
২০শ শতাব্দীর পাকিস্তানি আইনজীবী
গজালা শাহিন

গজালা শাহিন ( ; জন্ম ১ ফেব্রুয়ারি, ১৯৮১) একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।

প্রাথমিক ও শিক্ষাজীবন 
গজালা শাহিন ১৯৮১ সালের ১লা ফেব্রুয়ারি পাকিস্তানের বাহাওয়ালনগরের হারুনাবাদে জন্মগ্রহণ করেছিলেন। 

তিনি ইন্টারমিডিয়েট স্তর পর্যন্ত পড়াশোনা শেষ করেইলেন।

রাজনৈতিক জীবন 
তিনি ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (জেড) (পিএমএল-জেড)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।

তথ্যসূত্র 

১৯৮১-এ জন্ম
জীবিত ব্যক্তি
আয়েশা জাভেদ

আয়েশা জাভেদ (  ; জন্ম ১২ অক্টোবর ১৯৬৭) হলেন একজন পাকিস্তানি রাজনীতিবিদ যিনি ২০০৮ থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।

প্রাথমিক জীবন ও শিক্ষা 
আয়েশা জাভেদ ১৯৬৭ সালের ১২ অক্টোবর পাকিস্তানের অ্যাবটাবাদে জন্মগ্রহণ করেছিলেন। 

তিনিপাঞ্জাব বিশ্ববিদ্যালয় থেকে ১৯৯৬ সালে রাষ্ট্রবিজ্ঞানে স্নাতকোত্তর (এমএ) অর্জন ডিগ্রি করেছিলেন।

রাজনৈতিক জীবন 
২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (কিউ)-এর প্রার্থী হিসাবে তিনি পাঞ্জাব প্রাদেশিক পরিষদে নির্বাচিত হয়েছিলেন।

তিনি ২০১৩ সালের মার্চ মাস পাকিস্তান মুসলিম লীগ (এন) (পিএমএল-এন)-এ যোগ দিয়েছিলেন। 

২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান মুসলিম লীগের (এন) রাজনীতিবিদ
১৯৬৭-এ জন্ম
পাঞ্জাব প্রাদেশিক পরিষদের নারী সদস্য
জীবিত ব্যক্তি
পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
ওয়াজিহা আকরাম

ওয়াজিহা আকরাম হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে যুক্ত আছেন। তিন ওয়াজিহা কমর নামেও পরিচিত।

রাজনৈতিক জীবন 
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

২০১৮ সালের সেপ্টেম্বর মাসে প্রধানমন্ত্রী ইমরান খান তাকে কেন্দ্রীয় শিক্ষা ও পেশাদার প্রশিক্ষণের জন্য কেন্দ্রীয় সংসদীয় সচিব হিসাবে নিউক্ত করেছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ২০১৮-২০২৩
পাকিস্তান জাতীয় পরিষদের মহিলা সদস্য
পাঞ্জাবি ব্যক্তি
জীবিত ব্যক্তি
আয়েশা রজব আলি

আয়েশা রজব আলি হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে যুক্ত আছেন। তিনি পাকিস্তানের ফয়সালাবাদে জন্মগ্রহণ করেছিলেন।

রাজনৈতিক জীবন 
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  তিনি প্রয়াত রজব আলি খান বালুচের(২৪ সেপ্টেম্বর ১৯৬৯- ১৩ মে ২০১৮) স্ত্রী। তার স্বামীও ছিলেন একজন পাকিস্তানি রাজনীতিবিদ যিনি ২০০২ থেকে ২০১৮ সাল পর্যন্ত পাকিস্তানের জাতীয় পরিষদের সদস্য ছিলেন ও ক্যান্সারে ভুগছিলেন। ২০১৮ সালের মে মাসে চিকিৎসাধীন অবস্থায় তিনি লাহোরে মারা গিয়েছিলেন।

তথ্যসূত্র 

২১শ শতাব্দীর নারী রাজনীতিবিদ
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ২০১৮-২০২৩
পাকিস্তান জাতীয় পরিষদের মহিলা সদস্য
পাঞ্জাবি ব্যক্তি
জীবিত ব্যক্তি
শাহনাজ ওয়াজির আলি

শাহনাজ ওয়াজির আলি হলেন একজন পাকিস্তানি রাজনীতিবিদ যিনি ২০০৮ সালের মে থেকে ২০১৩ সালের মে পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।

রাজনৈতিক জীবন 
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন।  তাকে প্রধানমন্ত্রী ইউসুফ রাজা গিলানির কেন্দ্রীয় মন্ত্রিসভায় অন্তর্ভুক্ত করা হয়েছিল এবং তাকে সামাজিক খাতে প্রধানমন্ত্রীর উপদেষ্টা করা হয়েছিল। 

২০১২ সালে, তিনি রাজ্য মন্ত্রীর পদমর্যাদার সাথে প্রধানমন্ত্রী রাজা পারভেজ আশরাফের বিশেষ সহায়িকা হিসাবে নিযুক্ত হয়েছিলেন।

তথ্যসূত্র 

২১শ শতাব্দীর নারী রাজনীতিবিদ
পাকিস্তান জাতীয় পরিষদের মহিলা সদস্য
পাকিস্তান জাতীয় পরিষদ সদস্য ২০০৮-২০১৩
জন্মের বছর অনুপস্থিত (জীবিত ব্যক্তি)
পাকিস্তান পিপলস পার্টির রাজনীতিবিদ
জীবিত ব্যক্তি
কেনেডি স্পেস সেন্টার লঞ্চ কমপ্লেক্স ৩৯

লঞ্চ কমপ্লেক্স ৩৯ (এলসি-৩৯) মার্কিন যুক্তরাষ্ট্রের ফ্লোরিডা রাজ্যের মেরিট আইল্যান্ডে জন এফ কেনেডি স্পেস সেন্টারে একটি রকেট উৎক্ষেপণ স্থান। স্থানটি ও এর সুবিধার সংগ্রহসমূহ মূলত অ্যাপোলো কর্মসূচির "মুনপোর্ট" (চন্দ্র বন্দর) হিসাবে নির্মিত হয় এবং পরে স্পেস শাটল কর্মসূচির জন্য সংশোধিত হয়।

লঞ্চ কমপ্লেক্স ৯ তিনটি লঞ্চ উপ-কমপ্লেক্স বা "প্যাড"-৩৯এ, ৩৯বি এবং ৩৯সি—একটি যান সংযোজন ভবন (ভ্যাব), ভ্যাব ও প্যাডসমূহের মধ্যে মোবাইল লঞ্চার প্ল্যাটফর্ম বহন করতে ক্রলার-ট্রান্সপোর্টার দ্বারা ব্যবহৃত ক্রলারওয়ে, পরিক্রমাকারী প্রক্রিয়াজাতকরণ সুবিধাসমূহ, ফায়ারিং রুম সহ একটি উৎক্ষেপণ নিয়ন্ত্রণ কেন্দ্র, টেলিভিশন সম্প্রচার ও ফটোগুলিতে দেখা আইকোনিক কাউন্টডাউন আইকনিক ঘড়ির জন্য বিখ্যাত একটি সংবাদ সুবিধা এবং বিভিন্ন লজিস্টিকাল ও পরিচালনা ব্যবস্থা সমর্থনকারী ভবনসমূহ নিয়ে গঠিত।

স্পেস এক্স নাসা থেকে লঞ্চ কমপ্লেক্স ৩৯এ ইজারা নিয়েছে এবং ফ্যালকন ৯ ও ফ্যালকন হেভি রকেটের উৎক্ষেপণ সমর্থন করার জন্য মঞ্চ বা প্যাডটি পরিবর্তন করে। নাসা কনস্টাল্ল্যাশন কর্মসূচির জন্য ২০০৭ সালে লঞ্চ কমপ্লেক্স ৩৯বি পরিবর্তন করতে শুরু করে এবং বর্তমানে এটি আর্টেমিস কর্মসূচির জন্য প্রস্তুত করছে, যার প্রথম উৎক্ষেপণটি ২০২১ সালের শেষের দিকে নির্ধারিত রয়েছে। ৩৯এ ও ৩৯বি প্যাডের অনুলিপি হিসাবে ৩৯সি'কে চিহ্নিত করা হয়, মূলত অ্যাপোলো কর্মসূচির জন্য পরিকল্পনা করা হয়েছিল, তবে কখনও নির্মিত হয়নি।

উৎক্ষেপণ মঞ্চসমূহ থেকে ৩ মাইল (৪.৮ কিমি) দূরে নাসার উৎক্ষেপণ নিয়ন্ত্রণ কেন্দ্র (এলসিসি) থেকে প্যাড ৩৯এ ও ৩৯বি এর তদারকি করা হয়। এলসি-৩৯ পূর্ব টেস্ট রেঞ্জের রাডার ও ট্র্যাকিং পরিষেবাসমূহ ব্যবহারকারী বেশ কয়েকটি উৎক্ষেপণ স্থানসমূহের মধ্যে একটি।

তথ্যসূত্র

বহিঃসংযোগ

কেনেডি স্পেস সেন্টারের উৎক্ষেপণ স্থান
অ্যাপোলো কর্মসূচি
আর্টেমিস কর্মসূচি
স্পেস শাটল কর্মসূচি
পুলুতিবক্কম

পুলুতিবক্কম, বা উল্লগরম, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পুলুতিবক্কম শব্দের বাংলা অর্থ ধূলাময় লোকালয়৷ ২০১১ খ্রিস্টাব্দে চেন্নাই শহরতলীর একাধিক অঞ্চল পূর্বতন চেন্নাই জেলার অন্তর্ভুক্ত করা হলে পুলুতিবক্কম কাঞ্চীপুরম জেলা থেকে নবগঠিত জেলার অন্তর্ভুক্ত হয়। লোকালয়টির চারিদিকে রয়েছে মাড়িবক্কম, আদমবক্কম, বেলাচেরি, পল্লীকরনাই, এবং নঙ্গানলুর৷ ১৯৬০ থেকে ৭০-এর দশকে এই লোকালয়টি অভিব্যক্ত হয়৷ চেন্নাই এমআরটিএস দীর্ঘায়িত করার পর পুলুতিবক্কম রেলওয়ে স্টেশন এই লোকালয়ে গড়ে ওঠে৷ ২০০১ খ্রিস্টাব্দের জনগণনা অনুযায়ী পুলুতিবক্কম নগর পঞ্চায়েতের জনসংখ্যা ছিল ২৯,০৮৬ জন৷

জনতত্ত্ব

২০১১ খ্রিস্টাব্দে ভারতের জনগণনা অনুসারে পুলুতিবক্কম লোকালয়ের জনসংখ্যা ছিল ৫৩,৩২২ জন, যেখানে প্রতি হাজার পুরুষে ৯৯২ জন নারী বাস করতেন। মোট শিশু সংখ্যা ৫,২৮০ জন যেখানে শিশুপুত্র সংখ্যা ২,৬৭৯ জন এবং শিশুকন্যা সংখ্যা ২,৬০১ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ৫.৩৯ ও ০.২১। শহরটির সাক্ষরতার হার ছিল ৮৫.৫৫ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১৩,৯১৮ টি। মোট শ্রমজীবীর সংখ্যা ২০,০০৪ জন, যার মধ্যে কৃষক ৩৯ জন, মূল কৃষিজীবী ৬৭ জন গৃহস্থলী সংক্রান্ত শ্রমজীবী ২৪৬ জন, অন্যান্য শ্রমজীবী ১৮,৫৯৯ জন। মোট প্রান্তিক শ্রমজীবী সংখ্যা ১,০৫৩ জন, যার মধ্যে প্রান্তিক কৃষক ২৬ জন, প্রান্তিক কৃষিজীবী ১১ জন, প্রান্তিক গৃহস্থলী সংক্রান্ত শ্রমজীবী ৩০ জন, অন্যান্য প্রান্তিক শ্রমজীবী ৯৮৬ জন।

পরিবহন
পুলুতিবক্কমে একটি বাসস্টপ আছে, এখান থেকে কোয়মবেড়ু, হাই কোর্ট, চেন্নাই সেন্ট্রাল, নন্দীবরম-গুড়ুবাঞ্চেরি, শ্রীপেরীম্বুদুর যাওয়ার সরাসরি বাস পাওয়া যায়৷ চেন্নাইয়ের জনপ্রিয় ছোট বাস পরিষেবার উপযুক্ত ব্যবস্থা এই বাসস্টপে রয়েছে৷

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
স্পেশাল ব্রডকাস্টিং সার্ভিস

স্পেশাল ব্রডকাস্টিং সার্ভিস (এসবিএস) একটি সংকর অর্থায়নে পরিচালিত একটি  অস্ট্রেলীয় সর্বজনীন সংবাদ পরিবেশন সংস্থা । কোম্পানিটির পরিচালনার জন্য তহবিলের প্রায় ৮০ শতাংশ অস্ট্রেলীয় সরকার থেকে  আসে।   এসবিএস পাঁচটি টিভি চ্যানেল (এসবিএস, এসবিএস ভাইসল্যান্ড, এসবিএস ওয়ার্ল্ড মুভিজ, এসবিএস ফুড এবং এনআইটিভি) এবং সাতটি রেডিও নেটওয়ার্ক (এসবিএস রেডিও ১, ২ এবং ৩, আরবি২৪, এসবিএস চিল, এসবিএস পপদেশী এবং এসবিএস পপএশিয়া) পরিচালনা করে থাকে ।

এসবিএস অনলাইন ডিমান্ড এসবিএস ভিডিও স্ট্রিমিং সার্ভিসের হোম। এসবিএস-এর ঘোষিত উদ্দেশ্য হচ্ছে "বহুভাষিক এবং বহুসাংস্কৃতিক রেডিও এবং টেলিভিশন সেবা প্রদান করা যা সকল অস্ট্রেলীয়কে অবহিত, শিক্ষিত এবং বিনোদন প্রদান করবে এবং তা করতে, অস্ট্রেলিয়ার বহুসাংস্কৃতিক সমাজকে প্রতিফলিত করা"।  এসবিএস অস্ট্রেলিয়ার পাঁচটি প্রধান শুল্কমুক্ত  নেটওয়ার্কের একটি।

কর্পোরেশন

বোর্ড

চেয়ারম্যান

গ্রিশা স্কলভস্কি এএম (১৯৭৮-১৯৮১)
স্যার নিকোলাস শেহাদি এসি ওবিই (১৯৮১-১৯৯৯)
কার্লা জাম্পাত্তি এসি (১৯৯৯-২০০৯)
জোসেফ স্ক্রিজিনস্কি আও (২০০৯-২০১৪)
নিহাল গুপ্ত (২০১৪-২০১৬)
বুলেন্ট হাস ডেলাল আও (২০১৭-২০২০)
জর্জ স্যাভিদেস এএম (২০২০-বর্তমান)

ব্যবস্থাপনা পরিচালক

রন ফোয়েল (১৯৭৮-১৯৮৫)
রন ব্রাউন (১৯৮৫-১৯৮৭)
ব্রায়ান জনস (১৯৮৭-১৯৯২)
ম্যালকম লং (১৯৯৩-১৯৯৭)
নাইজেল মিলান (১৯৯৭-২০০৫)
শাওন ব্রাউন (২০০৫-২০১১)
মাইকেল এবেইদ (২০১১-২০১৮)
জেমস টেইলর (২০১৮-বর্তমান)

বর্তমান বোর্ড সদস্য

জর্জ স্যাভভিদেস
স্যালি ওয়াকার
ড্যারিল কার্প
উইলিয়াম লেনহান
ডরোথি (ডট) ওয়েস্ট
পীযূষ গুপ্ত

আরও দেখুন 

 অস্ট্রেলিয়ায় ডিজিটাল রেডিও
 বিশেষ সম্প্রচার পরিষেবা দ্বারা সম্প্রচারিত প্রোগ্রামগুলির তালিকা
 এসবিএস স্পোর্ট

তথ্যসূত্র

বহিঃসংযোগ 

 
 ভাষা পরিষেবাতে এসবিএস

বহুভাষিক সম্প্রচারক
জনসাধারণের অর্থায়নে পরিচালিত সম্প্রচারক